
A Wikipédiából, a szabad enciklopédiából 


A luxemburgi nyelv (luxemburgi nyelven: létzebuergesch) A 
Luxemburgi Nagyhercegség nemzeti nyelve és egyben a franciával 
és a némettel együtt hivatalos nyelve. Beszélik a nyelvet továbbá 
Belgiumban Sankt-Vith (Zént-Va'rt) és Árion környékén, 
Németország kis részén Eifel és Bitburg körül, valamint 
Franciaországban Thionville környezetében. A II. világháborús 
német megszállás kellemetlen emlékei miatt sok luxemburgi nem 
szereti, hogy a nyelvüket a külföldiek egy német dialektusnak 
nevezik. Manapság a két nyelv annyira különböző, hogy az, aki csak 
az irodalmi német nyelvet ismeri, nagyon nehezen érti meg a 
luxemburgi nyelvet. 

A luxemburgi nyelvet 390 000-en beszélik. Legközelebbi rokonai a 
Trier és Frankföld vidékein beszélt alnémet dialektusok, valamint az 
erdélyi szászok nyelve. 

A luxemburgi nyelv elterjedése 


Kialakulása 


A külön luxemburgi nyelv kialakítására tett kísérletek a 19. század közepére mennek vissza. Ekkoriban az 
ország a holland király birtokában volt. Luxemburgiul már korábban is keletkeztek különféle szövegek, 
amelyekkel azonban még nem alakult semmilyen egységes nyelv. Az eseményeket még az 1870-71-es 
porosz-francia háború sem gyorsította, amikor Luxemburg függetlenné vált Hollandiától. Ennek ellenére a 
luxemburgi irodalom fokozatosan kialakult. 

Változás csak a második világháborúban következett be. Egész addig Luxemburg magát német államnak 
definiálta, hanem amikor a náci haderő végigsöpört az országon 1940-ben, egy sötét korszak következett 
Luxemburg történetében. A háború végeztével Luxemburg már nem akart a német nemzettel közösséget 
vállalni, ezért hivatalosan is elhatározták, hogy e célnak megfelelően a luxemburgi alnémet nyelvjárás 
alapján irodalmi nyelvet alakítanak ki. 1946-ban az Ofizjel Lezebuurjer Ortografi (OLO) kiadásával 
megteremtődött a luxemburgi nyelv ábécéje (egész addig az irodalmárok német ábécé szerint írták a 














luxemburgit), amely a luxemburgiban használt jellemző hangok leképezésére új karaktereket mint az á, é, é, 
á, é vezette be. 1950 és 1977 között ötkötetes szótárt adtak ki, amely tartalmazta a luxemburgi nyelv 
szókészletét. Ehhez igénybevették a luxemburgi valamennyi nyelvjárását, ezzel együtt francia 
jövevényszavakat is. A hiányzó terminológusok pótlására nyelvújítást hajtottak végre, de vettek át szavakat 
más nyelvekből is. 1975. október 10-én már hivatalosan is elfogadták a helyesírását. Az utolsó nyelvi reform 
a luxemburgiban 1999. július 30-án történt. 

Státusza 


Hivatalos státuszát 1984-ben kapta meg mindössze. Bár a legtöbb luxemburgi anyanyelve is, az oktatásban, 
médiában, üzleti életben és a közigazgatásban nem sok szerepet játszik. A politikai életet a francia nyelv 
dominálja, míg a többi hivatalos szektort a német nyelv uralja. A luxemburgi nyelv főleg informális köztes 
nyelvként funkcionál, de a luxemburgi parlamentben is elsősorban luxemburgiul beszélnek. A legtöbb 
kisebbségi nyelvvel szemben, amelyek használata a fiatalabb korosztály körében jelentősen csökken, a 
luxemburgi nyelv jól tartja magát. Egészében véve azonban a nagyszámú, Luxemburgban élő és dolgozó 
külföldi, illetve a franciát első vagy második nyelvként használó többség miatt a luxemburgi nyelv 
hátrányba kerül a franciával szemben. 

Az Európai Unióban a nagy költségek miatt nem hivatalos nyelv.í 1 ' 

Fordítás 


Ez a szócikk részben vagy egészben a Luxemburgs című holland Wikipédia-szócikk fordításán alapul. Az 
eredeti cikk szerkesztőit annak laptörténete sorolja fel. 

Források 


Jegyzetek 


1. Nem hivatalos nyelv (http://www.nyest.hu/ 
hirek/a-nagy-koltsegek-miatt-nem-lesz-hiv 


atalos-egy-kis-nyelv) 


További információk 


A lap eredeti címe: „https://hu.wikipedia.org/w/index.php?title=Luxemburgi_nyelv&oldid=22745027” 

